O‘zbekiston Respublikasi Hukumatining ayrim hujjatlariga o‘zgartirish va qo‘shimchalar kiritish to‘g‘risida (O‘zbekiston Respublikasi Prezidentining “2018 — 2022-yillarda transport infratuzilmasini takomillashtirish va yuk tashishning tashqi savdo yo

O‘zbekiston Respublikasi Prezidentining “2018 — 2022-yillarda transport infratuzilmasini takomillashtirish va yuk tashishning tashqi savdo yo‘nalishlarini diversifikatsiyalash chora-tadbirlari to‘g‘risida” 2017-yil 2-dekabrdagi PQ-3422-son qarorini ijro etish yuzasidan, shuningdek, avtomobilda xalqaro yuk tashish bozorini yanada rivojlantirish, avtomobilda xorijiy yuk tashuvchilarning O‘zbekiston Respublikasi hududiga kirishi, bo‘lishi, yuk olib o‘tishi va undan chiqib ketishi ustidan nazorat qilish mexanizmini takomillashtirish, umumiy foydalanishdagi avtomobil yo‘llarini saqlash va foydalanish holatini ta’minlash, yirik gabaritli va og‘ir yukli transport vositalari o‘tishini tartibga solish maqsadida Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim hujjatlariga o‘zgartirish va qo‘shimchalar kiritilsin.
 2. Vazirliklar va idoralar o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar.
 3. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari — “O‘zbekiston temir yo‘llari” AJ boshqaruvi raisi A.J. Ramatov va O‘zbekiston Respublikasi avtomobil yo‘llari davlat qo‘mitasi raisi A.A. Abduvaliyev zimmasiga yuklansin.
 1. Vazirlar Mahkamasining “Avtomobilda xorijiy yuk tashuvchilarning O‘zbekiston Respublikasi hududiga kirishlari, bo‘lishlari, yuk olib o‘tishlari va undan chiqib ketishlari tartibi to‘g‘risida” 1995-yil 11-yanvardagi 11-son qarorida:
 a) 6-bandda:
 ikkinchi xatboshidagi “og‘ir yukli va” so‘zlari “ruxsat berilgan yuk hajmlari besh foizdan ortiq bo‘lgan avtotransport vositalari, shuningdek” so‘zlari bilan almashtirilsin;
 quyidagi mazmundagi xatboshi qo‘shilsin:
 “Ruxsat berilgan yuk hajmlari besh foizdan ortiq bo‘lganda bunday avtotransport vositalarining o‘tkazilishi davlat avtomobil yo‘llari boshqarmasining vakolatli organi tomonidan beriladigan maxsus ruxsatnomasiz to‘lov undirish yo‘li bilan amalga oshiriladi”;
 b) Xorijiy davlatlar og‘ir yukli va katta hajmli transport vositalarining O‘zbekiston Respublikasi hududi bo‘ylab yurishi uchun to‘lovlar to‘g‘risidagi Nizomda:
 6-band quyidagi tahrirda bayon qilinsin:
 “6. Transport vositasining umumiy haqiqiy massasi ruxsat berilganiga nisbatan oshganligi uchun to‘lanadigan to‘lov 1-jadvalda keltirilgan tariflarga muvofiq belgilanadi.
 Og‘ir yukli transport vositalarining avtomobil yo‘llaridan o‘tishida o‘qqa tushadigan haqiqiy og‘irlikning (Of) ruxsat berilganga (Od) nisbatan oshganligi uchun to‘lov har bir ortiqcha yuklangan o‘q uchun 2-jadvalda keltirilgan tariflarga muvofiq undiriladi.
 8-band quyidagi tahrirda bayon qilinsin:
 “8. Og‘ir yukli va yirik gabaritli transport vositalari o‘tishi uchun arizalarni ko‘rib chiqish, yo‘nalishni kelishish va ruxsatnoma berish uchun to‘lanadigan to‘lovning miqdori yo‘l organlari tomonidan quyidagi tarzda belgilanadi:
 100 km ga qadar — 25 AQSh dollari;
 har bir keyingi kilometr uchun — 0,11 AQSh dollari”.
 2. Vazirlar Mahkamasining 2006-yil 1-noyabrdagi 226-son qarori bilan tasdiqlangan Avtomobil yo‘llarini ta’mirlash va saqlash ishlari tasnifida (O‘zbekiston Respublikasi QT, 2006-y., 11-son, 81-modda):
 a) 6-bandning ikkinchi xatboshidagi “yo‘naltiruvchi ustunchalar” so‘zlaridan keyin “tashqi yoritish” so‘zlari qo‘shilsin;
 b) 30-bandga quyidagi mazmundagi xatboshi qo‘shilsin:
 “avtomobil yo‘llari, sun’iy inshootlar (ko‘priklar, yo‘l o‘tkazgichlar, aylanma transport yechimlari)ni panno, stellalar va ularni yoritish tizimlarini qurish bilan birga me’moriy-landshaftli konstruksiyalash)”.
 3. Vazirlar Mahkamasining “O‘zbekiston Respublikasi hududidagi avtomobil yo‘llarida xavfsizlikni ta’minlash va tashkil etish chora-tadbirlari to‘g‘risida” 2011-yil 26-dekabrdagi 342-son qarorida:
 a) 2-ilovada:
 2-bandga quyidagi mazmundagi yettinchi xatboshi qo‘shilsin:
 “maxsus avtomatlashtirilgan o‘lchash vositasi — metrologik tekshirishdan o‘tgan, foto va video suratga oluvchi, avtomatik rejimda ishlovchi, avtotransport vositalarining turi, rusumi, ro‘yxatdan o‘tgan davlat raqami belgisini, vazn va (yoki) gabarit parametrlarini qayd etuvchi sertifikatsiyalangan maxsus nazorat-o‘lchash texnik uskunasi”;
 yettinchi — o‘n beshinchi xatboshilar tegishli ravishda sakkizinchi — o‘n oltinchi xatboshilar deb hisoblansin; 
 II bo‘limning nomlanishi quyidagi tahrirda bayon qilinsin:
 “II. Maxsus ruxsatnomalarni berish va harakatlanish yo‘nalishini kelishish tartibi”;
 5-band quyidagi tahrirda bayon qilinsin:
 “5. Ushbu qoidalarga 1 va 2-ilovalarda ko‘rsatilgan o‘lchamlarning birortasidan yuqori o‘lchami bilan farq qiladigan transport vositasi (yuk bilan yoki yuksiz) katta hajmli hisoblanadi.
 Avtotransport vositasining gabarit o‘lchamlari haqiqiy ko‘rsatkichlari chiziqli-o‘lchash asbobi yordamida, to‘liq massa va o‘qqa tushadigan og‘irligi esa turg‘un yoki ko‘chma turdagi avtomobil tarozilari yordamida yoxud maxsus avtomatlashtirilgan o‘lchash vositalari orqali harakatlanishi paytida aniqlanadi. 
 Chiziqli-o‘lchash asbobi, shu jumladan, maxsus avtomatlashtirilgan o‘lchash vositalari va avtomobil tarozilari soz holatda bo‘lishi va sertifikatlarga va (yoki) metrologik tekshirish o‘tkazilganligi to‘g‘risidagi davlat tamg‘asiga ega bo‘lishi kerak. 
 Avtotransport vositalarining gabarit va vazn parametrlarini aniqlashda o‘lchash asbobining ikki foizli farq bilan ishlashiga yo‘l qo‘yiladi va u yuk tashuvchi foydasiga talqin qilinadi. 
 Agar tashiladigan yukning gabarit o‘lchamlari va (yoki) uning vazni belgilangan ko‘rsatkichlardan o‘ta yuqori bo‘lganligi yoxud avtomobil tarozilari, maxsus avtomatlashtirilgan o‘lchash vositalarining yo‘qligi (nosozligi) sababli O‘zbekiston Respublikasi Davlat chegarasi orqali o‘tkazish punktlarida avtotransport vositasining umumiy massasini va o‘qlarga tushadigan og‘irligini aniqlashning imkoni bo‘lmaganda, zarur bo‘lgan parametrlar tovar-transport hujjatlarida ko‘rsatilgan ma’lumotlar asosida aniqlanishi mumkin”;
 6-band o‘z kuchini yo‘qotgan deb hisoblansin;
 17-band quyidagi tahrirda bayon qilinsin:
 “17. O‘zbekiston Respublikasi Davlat chegarasidan tashqariga yoki Davlat chegarasi tashqarisidan mamlakat hududiga yuklarni tashishda, shuningdek, mamlakat hududidan yuklarni tranzit tashishda vakolatli organlardan olingan va kelishilgan ruxsatnoma hamda yo‘nalish chizmalari to‘g‘risidagi ma’lumotlar, ularning berilishi bilan bir vaqtda katta hajmli va og‘ir vaznli avtotransport vositalarini O‘zbekiston Respublikasi Davlat chegarasi orqali o‘tkazish uchun yo‘lga egalik qiluvchi yuridik shaxslar tomonidan O‘zbekiston Respublikasi Davlat bojxona qo‘mitasiga real vaqt rejimida elektron shaklda kiritiladi va ularga asosan belgilangan tartibda harakatlanishni boshlashga ruxsat beriladi. 
 Bojxona organlari tomonidan avtotransport vositasining maxsus ruxsatnomada ko‘rsatilgan og‘irlik gabarit parametrlaridan ortiq ekanligi aniqlangan taqdirda bunday avtotransport vositasini O‘zbekiston Respublikasi Davlat chegarasi orqali o‘tkazishga yo‘l qo‘yilmaydi va uning kelgusidagi harakatlanishi yangi maxsus ruxsatnomaga muvofiq amalga oshiriladi”;
 1-ilova matni quyidagi tahrirda bayon qilinsin:
 2-ilova matni quyidagi tahrirda bayon qilinsin: